als_Latn dik_Latn sag_Latn
Skënderbeu fiton me vuajtje ndaj Korabit
Skënderbeu rigjen fitoren në kampionat pas 4 takimesh ku kish rregjistruar vetëm 2 pikë. Kampionët mposhtën edhe pse me vuajtje Korabin me shifrat 1-0, të udhëhequr nga goli i vetëm i Adeniyi, teksa dibranët kanë pretendimet e tyre për dy momente të dyshimta në kuadratin e korçarëve.
Takimi nis menjëherë me emocione dhe Nexhipi ka shansin të kalojë në epërsi Korabin. Tentativa e 32 vjeçarit gjen të gatshëm Orges Shehin. Loja rezervon duele të forta në aspektin sportiv, megjithatë për të asistuar në rastin e rradhës duhet pritur minuta e 33-të. Latifi harkon në zonë, Adeniyi devijon dhe ndërhyrja e Miroslav Vujadinovic është për manualet e futbollit, një pritje fantastike e gardianit malazez.
Skënderbeu e shton presionin. Junior provon me kokë megjithatë tentative e tij largohet pa shumë vështirësi nga mbrojtësi Dukic. Në shansin pasardhës të bardhekuqve është sërish Vujadonvic që kësaj rradhe i thotë jo Bajram Jashanicës. Goli duket në ajër për skuadrën e Agostinellit dhe vjen në minutën e 40-të me autor James Adeniyi Nigeriani bllokon largimin e Shetës dhe nga një pozicion diagonal befason Vujadonivic duke e kaluar topin rrafsh me tokën , teksa portieri tenton të mbulojë hapësirën ajërore. Fraksioni i dytë starton me vendasit sërish kërcënues, por Salihi duket se e ka humbur ndjeshmërinë me golin dhe godet jashtë. Më tej është Segio Junior që shërben për Lilaj, mesfushori gjen në rrugën e tij portierin e Korabit. Ndërkohë dibranët fillojnë të rifitojnë terren dhe duhet një super Shehi për të mbrojtur avantazhin e Skënderbeut.
Zguro devijon drejt portës me gardianin e bardhekuqve që reagon mjaft mirë e më pas ndal në të gjitha mënyrat tentativën pasardhëse të Shetës. Korabi pretendon se portieri devijimin e parë e ka kryer përtej vijës fatale, por nuk mendon në të njëjtën mënyrë skuadra e gjyqtarëve.
Ekipi i trajnerit të sapoemëruar Haxhiu provon edhe një herë në minutën e fundit, por është edhe sërish Shehi që reagon mjaft mirë ndaj goditjes së Prençit, edhe në këtë rast skuadra veri-lindore ka pretendime për tejkalim të vijës fatale. Gjithcka e rregullt për Koçin. Një fitore e ardhur pa diskutim me meritë për Skënderbeun, por është e qartë që kjo skuadër ende nuk është në maksimuin e vet, në do të vij një moment kur do të shohim sërish kamponëte vërtetë, këtë do ta vërtetoj vetëm koha, gjithsesi 3 pikë janë 3 pikë.
/Oranews.tv/
als_Latn als_Latn als_Latn als_Latn als_Latn als_Latn ind_Latn